
 21.8.2012
 BG
 Официален вестник на Европейския съюз
 L 223/6
 РЕГЛАМЕНТ ЗА ИЗПЪЛНЕНИЕ (ЕС) No 755/2012 НА КОМИСИЯТА
 от 16 август 2012 година
 за изменение на Регламент за изпълнение (ЕС) No 543/2011 по отношение на приемливостта на специфичните разходи за екологични действия по оперативните програми на организациите на производителите в сектора на плодовете и зеленчуците
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 103з във връзка с член 4 от него,
 като има предвид, че:
 (1)
 С Регламент (ЕО) No 1234/2007 се установява обща организация на селскостопанските пазари, която включва секторите на плодовете и зеленчуците и на преработените плодове и зеленчуци. Съгласно член 103в, параграф 3 от същия регламент от държавите членки се изисква да гарантират, че оперативните програми в сектора на плодовете и зеленчуците включват две или повече екологични действия или че поне 10 % от разходите по оперативните програми са предвидени за екологични действия. Посоченият регламент постановява също, че подпомагането на екологичните действия трябва да покрива допълнителните разходи и пропуснатите приходи в резултат от тези действия.
 (2)
 Съгласно член 60, параграф 1 от Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2) приложение IХ към посочения регламент за изпълнение определя списъка с действия и разходи, неприемливи за подпомагане по оперативните програми. То обаче посочва, че специфичните разходи за екологични мерки, включително разходи, породени от екологосъобразното управление на опаковането, са приемливи по изключение.
 (3)
 Опитът в прилагането на екологични действия по отношение на управлението на опаковането показва, че има несигурност относно ползите за околната среда в резултат на тези действия и/или факта, че те на практика водят до допълнителни разходи и пропуснати приходи поради това, че се поемат от организациите на производителите, вследствие на което е налице и несигурност в обосновката за предоставеното публично подпомагане. Освен това както управлението, така и контролът върху тези действия се оказаха сложни, особено по отношение на изчисляването на подпомагането, което може да се предостави. Въз основа на този опит и за да се насърчи осъществяването на икономически по-ефективни екологични действия и да се намалят разходите, свързани с управлението на режима на Съюза, е целесъобразно да се преустанови подпомагането на екологични действия по отношение на управлението на опаковането.
 (4)
 Поради това Регламент за изпълнение (ЕС) No 543/2011 следва да бъде съответно изменен.
 (5)
 Управителният комитет за общата организация на селскостопанските пазари не е представил становище в срока, определен от неговия председател,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент за изпълнение (ЕС) No 543/2011
 Регламент за изпълнение (ЕС) No 543/2011 се изменя, както следва:
 1)
 Член 60, параграф 4 се изменя, както следва:
 а)
 в първа алинея буква в) се